Oxfam Danmarks primære fokusområde er ulighed, og klimaforandringerne er en af verdens største udfordringer og rammer ekstremt ulige. Klimakrisen udtrykker i sig selv både ulighed i udledning af CO2 og i hvem, der bærer konsekvenserne. Samtidig producerer og forstærker krisen dynamikkerne omkring global fattigdom og ulighed, konflikter, migration og flygtninge. Oxfam Danmark hjælper partnere i det globale syd med projekter om klimatilpasning samt med nødhjælp, når katastrofen rammer. Læs mere om vores arbejde for klimaretfærdighed her.